
DE  VARIIS  ICTERICIS  MORBIS^ 


■  ICTERI  HISTORIA. 

Morbum  ita  dictum  ab  antiquis  accepimus^ 
vel  ab  ave  quae  Graecis  Latinis  vero  gaU 

hula  dicitur ;  haec  enim  si  spectetur,  sanari  ma¬ 
lum  dicunt,  et  avem  mori ;  vel  ab  alia  volatili, 
quae  l^rircc  Graecis,  milvus  Latine  appellatur, 
oculi  siquidem  hoc  vitio  laborantium,  milvinis 
‘Oculis  similes,  hoc  est,  auricolores  videntur.  Ic¬ 
terus  demum  a  mustela  sylvestri,  Graecorum, 
viverra  Latinorum,  cui  oculi  flavescunt.  'Regius 
porro  Morbus  dicitur  apud  antiques,  quia  curan¬ 
di  gratia,  “  lecto  et  conclavi  cultiora,  lusu,  joco, 
“  ludis,  lascivia,  per  quae  mens  exhilaretur,”  ute¬ 
bantur.  Arquatus  demum  antique  dicebatur  ic¬ 
terus,  ob  similitudinem  quandam  arcus  coelestis 
imaginariam. 

’  Omnis  aetas,  uterque  sexus,  huic  manifestissi- 
‘nio  morbo  obnoxiae  sunt ;  nec  ulla  orbis  terra¬ 
rum  regio,  vel  anni  tempestas  immunis  reperitur. 
“Saunders  scripsit  foeminas  sedentarias,  virosque, 
literis  deditos,  ictero  aliisque  viscerum  abdomina- 

iium  vitiis  pronissimos  esse.  Vires  enim  hepa¬ 
tis  secernentes  ab  actione,  quae  debilis  admodum 
ductibus  biliferis  datur,  parum  nihil  adjuvantur ; 
sed  praecipue  abdominis  musculis,  diaphragmate, 
motu  intestinorum  peristaltico,  aut  hepatis  ip¬ 
sius,  dum  inter  corpus  exercendum,  agitetur,  pro¬ 
moveri  apparet.  Exercitationis,  igitur,  tantae 
defectus,  quanta  satis  esset  ductibus  biliferis  auxi¬ 
liandis,  morbos  nonnullos  jecinoris  ex  necesse 
producet.  Auxilii  hujus  externi  necessitas  adac¬ 
tionem  hepatis  perfectam  manifestior  erit,  si  mo¬ 
tum  sanguinis  in  eodem  consideres ;  qui  semper 
languidior  existit  quam  in  iis  organis  secernenti¬ 
bus,  ubi  fluida,  arteriis  impulsa,  motu  celeriore  ra¬ 
piuntur. 

Ictero  inter  impetigines  sedem  concessit  Cul- 
LENUS  ordinem,  ut  omnibus  constat,  cachexiarum, 
his  verbis  definivit:  “  Flavedo  cutis  et  oculorum, 
‘‘  fieces  albidas,  urina  obscure  rubra,  immissa  co- 
“  lore  luteo  tingens.” 

Quinque  in  species  idiopathicas  diremit ;  sci¬ 
licet  in  Icterum  Calculosum, — Icterum  Spasmn- 
dicum, — Icterum  Hepaticum, — Icterum  Gravida¬ 
rum, — Icterum  Infantum. 

Hic  morbus  aliquando  supervenit  cum  sensu 
frigoris  in  dorso,  et  extremis  inferioribus ;  langu¬ 
ore,  inertia,  cibi  fastidia,  flatu,  ventriculi  acore, 
aliisque  dyspepsiae  signis.  Tensio,  dolorque,  mo¬ 
do  acutus,  modo  obtusus  in  regione  epigastrica 
dextraque  hypochondriaca.  Impetus,  dies,  immo 
hebdomadas  nonnullas,  molesto  quodam  plenitu¬ 
dinis  circa  hepar  et  ventriculum  sensu,  praeser¬ 
tim  post  pastum  praemonstratus  fuit.  Hic  nimis 
temperarius,  nimisque  metu  carens,  cum  reme¬ 
diis  fere  cedat  quibuslibet  domesticis.  Progre- 
diente  morbo  bilis  in  sanguinem  pervenit,  unde 
partes  corporis  eo  intensius  tinget  quo  numero¬ 
sioribus  vasculis  instruantur.  Partes  omnes  cor¬ 
poris  solidae,  cerebri  medulla  excepta,  etiam  ossa 
ipsa  et  adeps,  tincturam  prae tersoli tum  induere 
observantur.  Sed  locus,  quo  bilis  circulans  im¬ 
primis  et  clarissime  percipitur,  tunica  est  oculi 
adnata,  cujus  albor  scilicet  naturalis  magis  a  bile 
atriore  discrepat.  Hac  equidem  sola  s^epe  signa 
morbi  certa  apparent :  alii  enim  affectus  ut  chlo- 
rosis,  flavedinem  quandam  induunt ;  sed  in  tali¬ 
bus  omnibus  oculorum  albedo  manet  intacta,  san- 

V 

guinem  nullam  habere  bilem  in  se  solutam  osten¬ 
dens,  Fluida  in  ictero  secreta  saepissime  tingun- 

tur;  adeo  quidem  ut,  si  lac,  auctore  Heberdei^o,, 
excipias,  omnia,  etiam  semen,  bili  imbuuntur. 
Sudor  coloratur,  et  saliva,  quae  amarum  adipis¬ 
citur  saporem.  Sed  urina  maxime  omnium  citi- 
usque  inficitur,  quam  aliae  secretiones.  Color  ejus 
et  facultas,  quam  lintea  tingendi  possidet,  proti¬ 
nus  in  primis  diebus  morbi  certissimum  praestant 
indicium.  Saepe  nausea,  vomitus,  stercora  lutea, 
observantur.  Licentia  poetica  plus  quam  obser¬ 
vatio  accurata  eundem  effectum  oculi  humori 
aquoso,  et  corneae  extendit,  quum  neque  hodierna 
curiositas,  hanc  vel  illum  ita  colorari  invenit; 
ideoque  res  non  per  mediam  substantiam  flaves¬ 
centem  transpectae  sunt,  nec  adeo  tincturam  inde 
flavidam  acceperunt. 

‘‘  Lurida,  praeterea,  fiunt  qiiaecimque  tuentur 
Arquati,  quia  luroris  de  corpore  eorum 
“  Semina  multa  fluunt,  simulacris  obvia  rerum ;  ^ 
Multaque  sunt  oculis  in  eorum  denique  mista, 

‘‘  -Quas  contage  sua  palloribus  omnia  pingunt.” 

Lucret.  Lib.  iv.  1.  333. 

.1  ■■  . . -  '■  To  the  jaundiced  eye 

Ali  things  seem  yellow.”  *  .  .. 


Shakespeare. 

Heberdenus  auctor  est,  omnes  quos  viderat 
arquatos  hoc  miraculum  se  pati  negasse,  adjecit- 
que,  vanam  ipsi  talem  opinionem  videre.  Possi¬ 
bile  tamen  utique  videtur,  praesertim  in  aurigine 
longa  et  intensiore,  nec  temere  rejiciendi  sunt 
gravissimi  auctores  Galenus,  Hoffmannus, 
Boerhaavius,  Sydenhamus,  qui  se  subinde  vi¬ 
disse  testantur.  ’  Aqua,  porro,  in  abdominis  ca¬ 
vum,  morbus  crebro  ictero  conjunctus,  necnon 
eadem  in  cerebri  ventriculos  effusa,  bile  saepe 
tincta  videtur.  Ficta  signa  sint  responsa,  de  visu 
colorato,  ictericos  sciscitantibus  reddita  hoc  mo¬ 
do  manifesti  comprehendes  :  Oculis  objiciatur 
res  quaelibet  coeruleo  colore  gaudens,  si  vere  res 
alias  flavescere  videant,  hanc  viridem,  ob  ra¬ 
diorum  mixturam  describent,  si  vero  fucum 
facere  velint,  flavam  hanc  etiam  descripturi 
sunt. 

Alvus  adstricta  morbi  signum  esse  dicitur; 
status  quidem  hujus  parum  regularis  existit,  nec 
saepius  constricta,  quam  laxa.  Pruritus,  quem 
per  totum  corpus  sentiunt  molestissimus  est. 
Frequenter  colore  flavo  cutis  et  oculi  occupan¬ 
tur,  vario  admodum  gradu  licet  obstructio  ea- 

dem  semper  maneat,  ideoque  flavedo  evanescens 
haudquaquam  morbum  in  melius  cedere  indi¬ 
cabit.  Praeter  haec  alia  signa  sunt,  quae  ad  spe¬ 
cies  singulas  potius  pertinent,  eorumque  discri¬ 
mina  praestant.  Haec  de  causis  excitantibus  agens 
annumerabo. 

Hujus  morbi  duratio  admodum  incerta ;  non¬ 
nullis  intra  paucos  dies  evanescet,  aliis  per  men¬ 
ses  aut  annos  adhaerebit.  Si  quando  formam 
assumpserit  graviorem,  ater  vel  niger  morbus  ap¬ 
pellatur.  Hac  conditione  vix  aut  ne  vix  sana¬ 
bilis  est;  corpus  enim  stimulo,  ideoque  neces¬ 
sario  tamdiu  depiivatum  ex  morbi  pertinacia, 
hydrope,  haemorrhagia,  vel  febre  hectica  exhauri¬ 
tur  ;  atque  sic  miseranda  vita  cum  optanda  mor¬ 
te  commutatur. 

■  >• 

SPECIES  PRIMA,  SEU  CALCULOSA. 

“  Cum  dolore  in  regione  epigastrica  acuto, 
“  post  pastum  aucto,  et  cum  dejectione  concre- 
‘‘  tionum  biliosarum,”  hanc  speciem  definivit 
illustrissimus  Cullen.  Calcuh*  biliosi  ductibus 

adhaerentes,  bilisque  fluxum  impedientes  origi- 
liem  mali  gravissimam  et  frequentissimam  prae¬ 
stat  ;  minus  tamen  formidabilem  quam  ex  aliis 
excitantibus. 

Subito  epigastrii  dolore  supervenit,  pastu  ad¬ 
aucto.  Nausea  vomitusque  adduntur.  Licet 
aeger,  transiente  calculo,  dolore  raro  liber  sit ; 
mire  tamen  in  horas  exacuitur  et  mitigaturr  Sola¬ 
men  insigne  aeger,  corpus  in  genua  procumben¬ 
do  accipere  solet,  qui  positus,  ductibus  relaxatis, 
prodesse  apparet.  Pulsus  aliis  centies;  aliis  non 
sanitate  frequentior  micat;  aliis  et  lentior -est; 
irritabilioribus  pulsus  plusquam  centies.  Calor 
corporis  augetur,  cum  signis  febris.  Aliquando 
horrores  sunt  cum  sudoribus  profusis.  Siquando 
illi  adsint,  notabile  est  quod  dolori,  post  aliquam¬ 
diu  extiterit,  superveniunt,  nec  unquam  antece¬ 
dant,  ut  horroribus  inflammationem  comitan¬ 
tibus,  solent.  Ab  horroribus  pus  formatum  indi¬ 
cantibus,  dolore  continuo,  hectica  nulla'  distingui¬ 
tur.  Dolor,  ut  antea  dixi,  ad  ipsum  scrobicu¬ 
lum  cordis  gravissimus  est,  a  quo  quasi  centro, 
undique  per  regionem  epigastricam  ad  dextrum 
latus  et  dorsum  extenditur.  Jactatio,  inquies, 

molestissima,  cum  spasmis  abnormibus  et  fugaci- 
bus,  ubique  corporis.  Dolor,  inquit  Pemberton 
ab  inflammatione  distinguitur,  quia  pressu  partis 
levatur^  quia  sudor  adest ;  et  pulsus  non  supra 
centies  in  minuto  temporis  micant.  Dolor  porro 
talis  ex  membrana  inflammata  sola  oriri  potuit,  quo 
casu  pulsus  longe  centies  saepius  digitum  feriret. 
Sed  signum  omnium  certissimum  est,  si  quando 
calculos  aeger  antea  dej icisset.  Semel  affecti 
huic  malo  postea  pronissmi  sunt,-  non  solum  quia 
causae  illorum  agere  continuent,  sed  quia  -pa¬ 
roxysmus  saepe  non  calculo  in  duodenum  excluso, 
sed  retro  in  fellis  vesicam  pulso,  finitur*  De  illa 
iterum  recidens  dolorem  et  plurimos  sic  paroxys¬ 
mos  recreat. 

In  ictero  calculoso  prognosis  fausta,  nam  cal¬ 
culus  satis  parvus  ductum  totum,  modo  intrave¬ 
rit,  transibit  quoniam  hic  laxior  fit  ubi  chole¬ 
docho  coit.  Monro  tertius  auctor  est  calculos, 
ovum  aequantes,  viam  sibi  ex  hepate  in  colon  fe¬ 
cisse,  unde  aut  per  anum  excernendos,  aut  fistula 
formata,  trans  abdomen  emoliendos. 

Quando  concretio  duodenum  simul  intraverit, 
non  amplius  laedere  solet,  sede  corpore  cum  fieci- 

b'us  ejicitur,  sed  cum  transitus  saepe  vomitum, 
motumque  inversum  ventriculi  et  duodeni  con¬ 
cieant,  haud  raro  in  ventriculum,  indeque  per  os 
calculus  ejicitur. 

»  Aliquando  tamen  diritpto  ductu,  morbus  le- 
thalem  invenit  terminationem.  Calculi  asperi¬ 
tas,  vel  nisus  sub  vomitu  quam  emetica  temere 
adhibita,  vel  nimia’  ventriculi  irritabilitas  in¬ 
duxerint.  Obstructione  amota  diarrhoea  biliosa 
Scepe  supervenit.  Haec  igitur  critica  haberi  de¬ 
bet.  Signa  infaustissima  sunt  doloris  continua¬ 
tio  et  intentio,  carnis  extenuatio,  oculorum,  cu¬ 
tis  vel  stercorum  color  non  naturalis  retenta, 
singultus,  sudores  profusi,  torpor  et  delirium. 
Fausta  morbi  declinatio,  doloris  et  molestiae 
praecordiorum  decremento,  appetitus  et  concoc¬ 
tionis  reditu  indicatur.  Urina  quoque  fit  dilutior 
inajoreque  copia  excernitur.  Sedes  flavae,  co¬ 
piosiores,  facile  elicitae,  duri  ac  concreti  aliquid 
habentes. 

SPECIES  SECUNDA,  SEU  SPASMODICA. 

H^c  quam  prior  morbi  est  species  minus 
manifesta,  quamvis  confundi  possint.  Cullenus 
ita  definit ;  “  Sine  dolore,  post  morbos  spasmo- 
“  dicos  et  pathemata  mentis.”  Quod  spasmus 
nunquam  fit  in  ductu  ipso,  ab  ejus  structura  cre¬ 
derem,  cum  fibris  musculosis  careat,  quamvis  hoc 
non  omnino  certum  vel  ratum  est,  quoniam 
Nysteni  experimenta  contrahi  posse  ostenderint. 
Spasmus  ab  obliquo  ductus  in  duodenum  ingres¬ 
su  mihi  saspius  oriri  apparet,  duodeno  in  hoc 
concursu  semet  contrahente,  bilemque  ne  intes¬ 
tina  intret  prohibente.  Icterus  perfectus  dici¬ 
tur  febres  nonnullas  comitari,  praesertim  flavam 
illam  Indiae  Occidentalis.  Produci  quoque  viperae 
morsu  dicitur;  quo  casu,  strictione  duodeni  con¬ 
vulsi  va,  oriri  dicitur.  Accessus  irae  vehementiores, 
hunc  morbum  nunc  temporarium, nunc  permanen¬ 
tem  induxerunt.  Hoc  nonnullis  argumentum  s^tis 
validum  ductus  constricti  apparet,  sed  nihil  hoc 
ad  ductum  plus  quam  duodenum  referre  videtur. 

Impetus  quoque  fugacior  quam  qui  ad  calculum 
referri  posset.  Quin  et  Morgagnus  duplici  in¬ 
cisione  ostendit,  seepe  nullas  esse  concretiones  ex 
animi  affectibus.  Sub  hysteria  aliisque  spas- 
naodicis  morbis  subito  supervenire,  iterumque  ci¬ 
to  abire  dicitur.  Prognosis  fausta,  hac  simplice 
specie,  ni  alia  mala  comitentur, 

♦ 

SPECIES  TERTIA,  SEU  JIEPATICA, 

“  Sine  dolore,  post  morbos  hepatis.”  Haec 
periculosissima  atque  curatu  difficillima  est ;  ut 
jam  olim  Hippocrati  innotuit ;  unde  aphorismus 
verissimus  ejus  :  “  Ictericis  hepar  durum  fieri, 
“  maluin  est  Eos  enim  j^intemperantia,  yel 
hepatis  malo  diuturno  veluti  inflammatione,  scir¬ 
rho,  tuberculo,  fractos  adoriri  solet.  Pancreatis 
etiam,  vel  pylori  scirrhus,  omenti  steatoma,  eidem 
originem  praestare  solet.  Inflammatio  a  super- 
ficie  hepatis  convexa  ad  ductus,  vH  cistulam  fcl- 


^  Sect.  vi.  Aphorism,  4T. 

iis  icterum  inducere  valebit.  Namque  licet  duc¬ 
tus  inflammatio  remediis  tollatur,  tunicarum  ta¬ 
men  condensatio  improba  manebit.  Hunc  sta¬ 
tum  suspicari  oportet,  siquando  icterus  intensus 
permanens  restet,  nec  aeger  multum  doloris  pati¬ 
tur  in  ventriculi  regione.  Nam  icteri  intensio 
demonstrat,  ipsum  hepar  functione  sua  parum  in¬ 
terrupta  gaudere,  atque  doloris  absentia  calculum 
abesse  indicat.  Pylori  quoque  inflammatio,  sese 
ad  ductus  extendet  consimilem  eventum  induc¬ 
tura.  Praeter  haec,  materia  ossea  in  hepate  depo¬ 
sita,  bihs  inspissata,  lumbrici  ductus  occupantes, 
causae  fuerunt.  Ductus  ipsi  et  vesica  fellis  sub¬ 
inde  contrahuntur,  et  ut  alii  volunt,  obliterantur. 
Saunders  hoc  in  liquorum  fortium  ingurgitatori- 
bus  praesertim  invenit,  sic  ne  bilem  transmit- 
terent,  Hydatides  amplee  ad  mesenterii  radi¬ 
cem,  vel  tympanites  inducent.  An  vero  morbus 
unquam  a  bile  in  intestinis  retenta,  excitatus  fu¬ 
erit,  incertum  est,  quoniam  ex  variis  obstructio¬ 
nibus,  colica,  obstipatione,  volvulo,  hernia  raro 
videtur.  Hoc  tamen  aliquando  fieri  de  obstruc¬ 
tione  crederem,  praesertim  in  iis  morbis  qui¬ 
bus  flavedo  post  alvum  probe  apertam  evanuerit. 


14  .  DE  VARIIS  ICTERICIS  MORBIS. 

Sauvagesius,  auriginem  quarxdam  plethoricam 
his  verbis  descripsit.  “  Inter  principia  auriginis 
“  primarium  est,  plethora,  seu  major  sanguinis 
“  et  humorum  quam  natura  fert  copia ;  cum 
“  enim  circulatio  sanguinis  per  hepar  sit  tar- 
“  dior  quam  in  aliis  partibus,  quippe  cum  sit  in 
“  vena  portae  jam  retardatus :  cum  a  mole  ni- 
“  mia  sanguinis  cordi  resistentiam  offer r enti  ul- 
“  terius  in  hepate  retardari,  et  ipsum  sanguinem 
“  -inspissari,  necessum  est,  unde  supprimitur  bi- 
“  iis  excretio.”  Hanc  plethoram,  ignavia,  victu 
generoso,  profluviis  suppressis,  catameniis,^^  statu 
gravido,  suboriri,  et  sanguinis  missione,  victu  par¬ 
ciore  exercitatione  domari.  Doctor  Powell  foe- 
minam  narrat  phthisi,  dum  flavesceret,  mortuam, 
cui  nulla  fiavedinis  causa  praeter  hepatis  pletho¬ 
ram  reperiri  potuit.  Hoc  utique  mire  auctum, 
laxum,  tactu  quasi  fermentatum,  hile  ubique 
tinctum.  Sanguinis  igitur  accumulatio  adesse 
videbatur,  intra  viscus  quae  tandem  ductus  -bili¬ 
feros  obstruxisset.  Vis  capiti  illata  icterum  non- 
nunquam  inducit  post  aliquot  dies,  hepate  irite- 
rim  tactui  ampliore  viso.  Corpora  ita  affecta 
nunquam  patefeci,  ideoque  an  hepatis  pleni  tu- 

dini  aurigo  ejus  sit  referenda,  nescio,  quamvis  ad 
eam  sententiam  proclivior  sim- 

Hasc  ut  ab  omnibus  species  distingueretur 
maximi  est  momenti.  Doloris  gradu  situque 
magis  ad  hypochondrium  dextrum  superiore  dis¬ 
tinguitur  ;  nec  minus  quia  subito  superveniat, 
pressione  aggravetur.  Pulsus  centies  plusque  in 
horae  sexagesima  micat,  ante  icterum  visum  mar-^ 
cor  insignis-  Quin  et  inflammatio  febrisve  icte¬ 
ro  hepatico  antecedens,  morbum  satis  dijudicabit- 
Prognosis  infausta  est  veluti  si  intermittentem 
excipiat  hydropemve  comitetur. 


SPECIES  QUARTDA,  GRAVIDARUM^ 

Dicente  Culleno,  “  sub  graviditate  oriens,  et 
post  partum  abiens.” 

Haec  ullo  graviditatis  tempore  appareat,  atque 
ullis  ex  causis  jam  supra  dictis  originem  debeat, 
saepius  tamen  ex  spasmo  ventriculi  vel  duodeni 
ad  ductum  communem  propagato,  sive  ex  victus 
erroribus,  sive  ex  frigore  proveniente.  ’  Obsti¬ 
patio,  praesertim  faeces  in  coli  arcu  transverso 

retentae  saepe  hanc  auriginem  .  excitant.  Dys¬ 
pepsiae  fere  signa  praecedunt,  quae  post  flavedi- 
nem  coeptam  augescunt.  Nonnullis  tinctura 
non  nisi  levissima  citoque  evanescit,  Aliis  co¬ 
lor  fuscior  multo  et  pertinacior,  cum  ventrictilo 
et  intestinis  haud  mediocriter  perturbatis.  Ic¬ 
terus  sub  fine  graviditatis  ab  utero  in  ductus 
biliferos  premente  procedat  ad  partum  usque 
Urgens,  cum  aut  per  se,  aut  leni  purgatione  ad¬ 
hibita  evanescit.  Prognosis  igitur  ex  toto  fausta 
erit. 


SPiiCIES  QUINTA,  INFANTUM, 

In  infantibus,  haud  diu  post  natales,  oriens.’^ 
Haec  paucos  dies  post  natum  puerum  continua¬ 
tur  eruptio  flava,  (vernaculo  sermone  yellow 
gum),  vulgo  nuncupata.  Powell  ad  lactium 
infarctionem  fere  neophytis  observandam  refert, 
nec  ulli  in  ductu  ipso  impedimento  tribuit. 
Foetu  nondum  spirante  omnia,  quippe  quibus 
nulla  sit  excretio,  in  abdomine  contenta  et  tur¬ 
gent  et  torpent  magnopere,  donec  motus  respira- 


I 

tidhes  universa  tandem  emulgeat.  Quo  facto  si 
plus  bilis  in  duodenum  ex  ductibus  exprimatur 
quam  mucus  ibi  collectus  admittere  possit,  hic  il¬ 
lam  retardabit,  donec  per  vasa  circum  hiantia  in 
sahguinem  resorbeatur.  Saepe  tamen  ab  he¬ 
pate  pueris  grandiore,  ductibus  condensatis  vel 
deletis,  a  bile  viscidiore,  vel  muco  viscido  ductum 
communem  impediente,  oritur.  Burns  Glas- 
guensis  ictemm  neophytomm  periculosum  au¬ 
tumat,  si  dejectiones  bile  sint  egenae ;  conditio¬ 
nem  enim  fabricae  biliferae  non  medicabilem 
summo  cum  jure  metuamus* 


DIAGNOSIS. 

De  morbi  aspectu  adeo  manifesto,  signisque 
naturam  'ejus  adeo  distinguentibus,  timor  fere, 
nullas  est  ne  pro  alio  sumatur.  Quum  vero  auc¬ 
tores  inter  hanc  et  chlorosin,  febrem  ve  flavam, 
pro  parte  virili  subsequar. 

Febris  flavae  aurigo,  nec  iisdem  partibus  cor¬ 
poris  est,  nec  eadem  incrementa,  aut  progressum 
habet,  ac  in  ictero  solet.  Prima  illius  flavedo 

c 

tractum  venarum  jugularium  sequitur,  ad  genas 
'ad  nares  tandem  deflectens  ;  maculae  enormes 
•  circa  pectus  et  dorsum  occupant,  pedibus  saepe 
antequam  aliae  fuerint  tactae  partes  vehementer 
coloratis.  Febris  autem  violentissima  sedes  val¬ 
de  biliosae,  etiam  per  se  satis  distinguerent.  Chlo- 
rosis  historia,  quippe  quae  juvencas  tantum  affi¬ 
ciat,  oculi  et  unguium  albedo  incontaminata,  bi¬ 
lis  in  sedibus  dejecta,  menstrua  non  fluentia,  cor¬ 
poris  tumor  ille  mollis,  signaque  asthmatica,  satis 
superque  ab  ictero  distinguunt.  Quomodo  inter 
icterum  et  hepatidem  dijudicare  oporteat,  jam 
supra  docui.  Constitutione  conquassata,  et  ex¬ 
haustis  viribus  nonnulli  cutem  citri  medici  si¬ 
milem  exhibent,  quibus  tamen  bilis  nequaquam 
in  vitio  esse  apparet,  “  oculi  enim  flavi,”  dicit 
Heberden,  “  urina  atra,  fa.’ces  subalbidae  desunt, 
“  quas  tamen  nunquam  simul  vidi,  quin  ductus 
“  bile  obstructos  esse  vehementer  suspicarer 


*  Vid.  Dc  Ictero. 

SIGNORUM  RATIO. 

Languor  et  lassitudo,  consensui  inter  primas 
vias  et  corpus  reliquum  tribui  solet,  torpent  enim 
illae  stimulo  suo  necessario  privatae.  Tensio  do¬ 
lorque  in  regione  epigastrica  et  hypochondriaca, 
a  calculo  ductus  irritante,  et  distendente  prove¬ 
nire  apparet,  varians  pro  ejusdem  magnitudine  et 
asperitate.  A  spasmo  quoque  vel  inflammatione 
vicinarum  partium  ductusque  oriatur.  Cutis, 
oculorum,  sanguinis,  urinae,  salivae  et  similium 
color  adventitius  e  bile  fit,  quae  in  sanguinem  cir¬ 
culantem  diffusa,  ipseque  viridem  quandam  tinc¬ 
turam  impertiente,  variisque  partibus  et  fluidis 
deposita,  flavedinem  omnibus  fere  in  corpore  dis¬ 
tribuit.  Hanc  mutationem  oculi  albuginea, 
propter  puritatem  majorem,  prima  subit.  Visus 
flavidus  modo  adsit  humoribus  vel  cornea  bile 

I 

tinctis  gignitur.  Pruritus  eandem  agnoscit  cau¬ 
sam,  nam  fel  sudore  mixtus  nervulos  cutis  irritat 
pruritum  faciens. 

CAUSA  PROXIMA, 

IMMOTIS  icteri  causis  recensitis,  restat  mihi 
^iliquid  de  causa  proxima  exprimepdum,  Vete^ 
res  bilis  secretionem  impeditam  credideriint,  quod 
falsuni  est,  Hodierni  ad  jam  secretae  obstructio¬ 
nem  universi  referunt,  Imprimis  enim  impedita, 
postea  absorpta  in  sanguinem  circulantem  transit, 
ubi  sero  soluta,  colorem  huic  suum  flavidum  im¬ 
pertit,  qui  sanguinis  purpura  mixtus,  viridescit. 
Sanguis  sic  infectus,  quocunque  abit,  tincturam 

•  k 

universam  secum  affert,  icterumque  constituit. 

.  Olim  an  bilis  per  absorbentia,  an  vasa  sangui? 
fera  in  sanguinem  revehatur,  acriter  disputatum. 
jMonro  secundus  absorbentia  sola  operari  credi¬ 
dit,  sed  Saunders  aliorumque  experimenta  satis 
ostenderunt  venas  hepaticas  quodammodo  auxi¬ 
liari.  Ictero  cane  per  ligaturam  inducto,  bilem 
in  ductu  thoracico  et  absorbentibus  reperit 
Saunders,  atque  plus  etiam  fellei  coloris  in  he¬ 
paticis,  quam  aliis  corporis  venis.  Hinc  si  hepar 
|)ile  tiTmeat,  id  et  absorptione,  et  fluido  offen-r 

dente  in  venas  hepaticas  quodammodo  regresso 
sublevari,  bileraque  in  sanguinem  utroque  modo 
pervenire,  - 

CURATIO. 

Hanc  cum  causis  perpetuo  variare  necesse  est, 
medendi  enim  semper  consilium  erit,  id  quod 
impedit  quamprimurn  amoliri. 


SPECIES  PRIMA* 

'  Ubicunque  indicia  bilis  in  ductu  impnctam 
concretionem  indicant,  ut  haec  in  alvum  tuto  et 
celeriter  descendat,  conatus  omnis  dirigendus  est. 
Hoc  optime  fit  iis  imprimis  remediis  quae  actionetii 
fibrarum  musculosarum  nimiam  compescunt ;  de- 
inde,  iis  quae  mobilitatem  nimis  multam  sedare 
solent.  Hinc  sanguinis  missio  utilissima.  Bal¬ 
neum  calidum,  similis  rationis  ergo,  adhibetur, 
ut  potentissime  relaxat.  A  96®  ad  JOO®  cer- 

te  haud  infra  centum,  calore  debet,  quo  homo 
immersus  tenere  debet  usque  dum  deficere  inci¬ 
pit  ;  quod  pro  symptomatum  violentia  iterari 
oportebit.  Hominis  ipsius  sensus,  repetitionem, 
si  utilis,  submonebunt. — Vomitoria  perpetua, 
pnesertim  ipecacuanha  laudata  fuerunt,  utpote 
qua^  calculi  transitum  expedirent.  Nausea,  vo¬ 
mitusque  signa .  morbi  certissima  sunt,  ideoque 
haic  medicamentis  multiplicare  parum  necessari¬ 
um  apparet.  Videntur  ut  auctor  est  Heberd^:- 
jsus,  conatus  quidam.  Naturas  ad  calculum  ex¬ 
pellendum,  num  vero  promovendi  aut  cohibendi 
dubium  admoduru  est.  Concussio  enim  vehe¬ 
mens  eundem  aut  in  vesicam  fellis  retrudat,  aut 
in  .duodenum  deorsum  expellat,  ideoque  solamen 
temporarium  aut  curationem  absolutam  efficiat, 
.Ture  vero  timendum  est,  ne  si  calculus  in  ductu 
firmiter  impactus  sit,  vomendi  connisus  vehe¬ 
mentes  hunc  dilaceret,  malumqiie  vix  non  le- 
tliale  induceret. — Opii  exhibitio  praesertim  solidi 
commodissima  invenietur,  cum  et  doloris  vehe¬ 
mentiam  molestam  mitiget,  nec  signis  inflamma¬ 
tionis  vetari  appareat.  Larga  imprimis  dosis,  et 

ex  intervdlo  breviore  repetenda,  qui  modus  ac¬ 
tionem  remedii  protrahet. 

An  vero  hos  in  ductibus  fellisve  vesica  solvere 
calculos  possibile  sit,  vehementer  ambigo.  Hoc 
tamen  consilio,  aether  sulphuricus,  aether  sulphu- 
ricus  cum  alcohole,  spiritus  aetheris  nitrosi,  oleum 
terebinthincC,  alcohol  et  alkali  haud  inutiliter  ex¬ 
hibita  fuisse  dicuntur.  At  si  horum  calculorum 
solventia  etiam  potentissima  possideremus,  ambi¬ 
guum  admodum  est  ne  hoc  morbo  quidquam  pro¬ 
ficere  valerent.  In  ductu  enim,  vel  in  fellis  vesi¬ 
ca  sitos  calculos  ut  attingere  nequeant^  manifes¬ 
tum  est,  atque  inde  in  duodenum  digressos  sol¬ 
vere  fere  supervacuum  videtur.  Profecto,  ut  mi¬ 
hi  videtur,  ubi  medici  prudentes  in  tam  diversas 
sententias  eunt,  ibi  censendum  est  hos  fontes  le¬ 
vaminis,  scilicet  hasc  lithontriptica,  esse  exigua- 
rum  vel  nullarum  virium. — Purgantia  tamen  et 
exercitationem,  praesertim  equitationem,  experien¬ 
tia  comprobavit. 

SPECIES  SECllKDAw 

Icterus  spasmodicus  fere  brevis  est,  cum 
spasmo  generaliore  qui  produxerit  constanter 
evadens ;  nec  aliam  postulat  curam,  quam  quae 
spasmum  primarium,  scilicet  causam  icteri, 
amoveat. 

SPECIES  TERTIA. 

In  hac  remedia  nostra  parum  utique  valent. 
Quando  hepate  scirrho  affecto,  aliterve  aucto,  in- 
que  ductus  prementi  oritur  longe  periculosissima 
est,  cum  causam  removere  minime  in  manu  sit. 
Hydrargyro  solo  fontibusve  salinis  reditur,  quo¬ 
rum  hydrargyrum  formula  submuriatis  exhibetur, 
ut  salivam  leniter  moveat.  Si  quidem  pylori 
scirrhus  impedimentum  fecerit,  morbum  sanare 
vix  aut  ne  vix  medicamina  valebunt.  'Vomitu 
aliquandiu  post  cibum  superveniente,  macieque 
universa  cognoscitur.  Remedium  solum  com¬ 
modi  aliquid  promittens  hydrargyrum  est,  in  hae 

specie  per  membra  infricandum,  quoniam  ventri¬ 
culus  continere  nequibit. 


SPECIES  QUARTA. 

IcTER  hujusmodi  a  causis  supra  dictis  acce¬ 
dente,  ad  remedia  singulis  privata  confugiendum 
est ;  sed  cum  alvi  duritie,  uterive  pressione  pro- 
'^^enerit,  dejectionem  lenem  moliendo,  morbum 
cito  post  partum  fugabimus. 


SPECIES  QUINTA, 

Meconio  intestina  replente,  aut  alvo  universa 

A  „ 

'torpente,  mucove  in  duodeno  accumulato ;  me¬ 
dicamenta  purgantia  omnia  haec  satis  tollunt,  sin 

V  , 

minus,  ictus  electrici  per  abdomen  levis  trans¬ 
missi  dejectiones  moliuntur. 

i 

Nunc  propositum  meum  perfeci,  et  per  totum 
opus,  intrare  tentavi  in  abdita  quasi  et  pene- 

D 

tralia  morbi,  quo  facilius  ejus  latebras  et  recessus 
patefacerem,  oculisque  exponerem  ;  quod  si  recte 
peregi  mihi  abunde  est,  sin  minus,  veniam  peto  ^ 
scis  enim,  “  humanum  est  errare.’^ 

